Anderson Costa - Wikipedija

# Anderson Costa

### Izvor: Wikipedija

Anderson Costa (Rio de Janeiro, 13. ožujak 1984.), brazilski napadač zagrebačkog Dinama.

2002. karijeru je započeo u brazilskom velikanu Vascu da Gami zabilježivši 2 nastupa. Narednih je sezona igrao nešto češće zabilježivši 44 nastupa i 11 golova u 2 sezone. Nakon toga, poslan je na kaljenje u španjolsku Córdobu gdje se isprva nije snašao, no, s vremenom počeo pružati nešto bolje igre. Po povratku u Brazil dočekala ga je klupa, a mjesto u napadu mu je zauzeo svjetski poznati Romario. Za vrijeme igranja u rdnoj zemlji bio je i član brazilske U-21 reprezentacije.
Tijekom zimskog prelaznog roka 2005. godine za 1 milijun eura prodan je u Dinamo iz Zagreba gdje je najavljivan kao veliko pojačanje za nastupe u europskim natjecanjima, iako ga nitko iz Dinama nikada nije pogledalo uživo. Svojom pojavom pobudio je veliku pažnju, a nakon prvih treninga i utakmica sa Red Bull Salzburgom i JEF Unitedom činilo se da se stvarno radi o velikom igraču. Debitirao je ulaskom sa klupe na Poljudu protiv Hajduka ( Dinamo dobio 1:0 ). U prvih je par utakmica bio solidan, no, kako je vrijeme prolazilo nikako se nije mogao priviknuti na igru nove momčadi, te je njegova kvaliteta postajala sve upitnija. Nezadovoljstvo je bilo još veće kad je po drugi put istrčao na Poljud, te već nakon 10 sekundi srušio Ercega sa leđa i dobio izravni crveni karton. Ta glupost obilježila ga je kao svjetskog rekordera u brzini dobivanja crvenog kartona. Do kraja sezone uspio je odigrati jednu dobru utakmicu, onu na Kantridi, no, svojim igram nije opravdao dovođenje. Ostao je spor, nezainteresiran, a i neprecizan. Naredne sezone navodno je bio znatno bolji na treninzima, no, na terenu je bio još lošiji nego sezonu prije, te je njegov odlazak iz Zagreba siguran. Treći njegov derbi na Poljudu opet je bio zapaćen po nečemu, ovaj puta po pogođenoj stativi pred kraj utakmice.
Trenutno je u Brazilu u potrazi za novim klubom, no, s obzirom na 4 postignuta gola u 22 utakmica zadnjih godinu dana, teško će naći novi angažman. Anderson je također sam ustvrdio da će početkom siječnja doći na pripreme u Dinamo.

## [uredi] Karijera

- 2002. Vasco da Gama 2 (0)
- 2003. Vasco da Gama 14 (2)
- 2004. Vasco da Gama 30 (9)
- 2004./05. Córdoba CF 14 (7)
- 2005. Vasco da Gama 10 (3)
- 2005./06. Dinamo Zagreb 13 (3)
- 2006./07. Dinamo Zagreb 9 (1)

Dobavljeno iz "http://hr.wikipedia.org../../../a/n/d/Anderson_Costa_10c7.html"

Kategorija: Brazilski nogometaši

##### Views

- Članak
- Razgovor
- Trenutna inačica

##### Traži